stanford-oval/wikipedia huggingface dataset:
Approved by The Motors

| Approved by The Motors The Motors |
| --- | --- | --- |

LP-levyn kansikuva.
Studioalbumin tiedot
 Äänitetty : Pathway Studios   Basing Street Studios   IBC Studios   Olympic Studios
 Julkaistu: 1978
 Formaatti: LP
 Tuottaja(t): Peter Ker   Nick Garvey   Andy McMaster
 Tyylilaji: Rock
 Kesto: 37.21
 Levy-yhtiö: Virgin Records
The Motors muut julkaisut
| The Motors 1 1977 | Approved by The Motors 1978 | Tenement Steps 1980 |
Approved by The Motors on brittiläisen The Motors -yhtyeen toinen studioalbumi vuodelta 1978. Levyn tunnetuin kappale on singlehitti "Airport", josta on tehty suomalainenkin versio.
Levyn on kustantanut Virgin Records ja sen ovat tuottaneet Peter Ker sekä yhtyeen jäsenistä Nick Garvey ja Andy McMaster.
Ääniteknikkona on ollut Ker lontoolaisissa studioissa Pathway, Basing Street, IBC ja Olympic. Äänitys on aloitettu 1. helmikuuta Pathwayssä kasiraitanauhurilla. Siirto 24-raitaiseksi on sitten tehty Basing Streetin studiossa 2. Päällekkäisäänitykset ja miksaus on tehty tässä ja IBC-studiossa. Peter Ker oli jo aiemmin äänittänyt yhtyeen demonauhat ennen levytyssopimuksen sopimista Virgin Recordsin kanssa 13. toukokuuta 1977.
Levykannen suunnittelusta on vastannut Cooke Key. Kuvassa yhtyeen jäsenet ovat vasemmalta oikealle: Andy McMaster, Nick Garvey, Bram Tchaikovsky ja Rick Slaughter.
Yhtyeen managerina on toiminut Richard Ogden yhtiöstä Ozone Management Limited, jonka osoite Lontoossa on ollut 15, Great Western Road, London W9. Kiitoksissa mainitaan Kevin Dallimore Basing Street -studiosta.
Levypussiin on painettu selostus yhtyeen historiasta.
Kappaleet

Sivu 1
Airport (McMaster) – 4:36
Mammma Rock 'n' Roller (McMaster / Garvey / Hann / Tchaikovsky) – 4:03
Forget About You (McMaster) – 2:51
Do You Mind (McMaster) – 3:22
You Beat the Hell Outta Me (Garvey / McMaster) – 3:24
Kappaleiden julkaisijat: 1, 3, 4 Island Music Ltd. 2, 5 Virgin Music (Publishers) Ltd / Island Music Ltd.
Sivu 2
Breathless (Garvey / McMaster / Hann) – 4:30
Soul Redeemer (McMaster) – 2:40
Dreaming Your Life Away (McMaster / Garvey / Hann) – 4:48
Sensation (Garvey / McMaster / Hann / Tchaikovsky) – 3:22
Today (McMaster) – 3:45
Kappaleiden julkaisijat: 2, 5 Island Music Ltd. 1, 3, 4 Virgin Music (Publishers) Ltd / Island Music Ltd.
The Motors

Andy McMaster – laulu, basso, koskettimet
Nick Garvey – laulu, kitara, basso
Bram Tchaikovsky – laulu, kitara
Rick Slaughter – laulu, rummut
Asko Pitkänen

Jodon honte no kamae, Asko Pitkänen kisaa Bolognassa, Italiassa 1-5.11.2005 ZNKR seitei jōdōn Euroopanmestaruuskisoissa, EM-2005.
Asko Pitkänen (s. 17. syyskuuta 1964) on toinen kahdesta Japanissa samaan aikaan asuneesta suomalaisesta budōkasta, jotka graduoivat ensimmäisinä suomalaisina mustan vyön eli dan-arvon kolmessa kansainvälisen kendoliiton lajissa: kendōssa, ZNKR iaidōssa että ZNKR jōdōssa. Yhdessä José Martinez-Abarcan kanssa Asko Pitkänen aloitti aktiivin ZNKR jōdō harjoittelun Suomessa Suomen kendoliiton piirissä.
Pitkänen harjoittelee ja opettaa edelleen aktiivisesti jōdōa Turun kendoseura Rendaino ry:ssä.
ZNKR:n lajeissa suoritetut graduoinnit > Kendōssa

3. dan 5. joulukuuta 1993. Suomi Helsinki
2. dan 20. marraskuuta 1988 Japani Tokio
1. dan 23 marraskuuta 1987 Japani Tokio
ZNKR:n lajeissa suoritetut graduoinnit > ZNKR jōdōssa

5. dan 28. kesäkuuta 2013 Ruotsi.
4. dan 6. joulukuuta 2008 Sveitsi Magglingen.
3. dan 4. marraskuuta 2005 Italia Bologna.
2. dan 1988 Japani
1. dan 1987 Japani
ZNKR:n lajeissa suoritetut graduoinnit > ZNKR iaidōssa

1. dan 06. joulukuuta 1987 Japani.
Kendoliiton kilpailusaavutukset

Suomen kendō-maajoukkueen jäsen vuosina 1989–1994
Suomen jōdō-maajoukkueen jäsen vuodesta 2005
Suomenmestari jōdōssa 2007, 2008, 2009 2010 ja 2012 sekä jōdōn suomenmestaruus hopeaa 2011(yksilöt-yudasha).
Lisäksi osallistunut lukuisiin kendōn Suomenmestaruuskisoihin.
Arnaud Tournant

| Mitalit | Mitalit | Mitalit |  |
| --- | --- | --- | --- |
|  Arnaud Tournant |  Arnaud Tournant |  Arnaud Tournant |  |
Maa:   Ranska
Miesten pyöräily
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 | joukkuesprintti |  |
|  Hopeaa | Ateena 2004 | 1 km aika-ajo |  |
|  Hopeaa | Peking 2008 | joukkuesprintti |  |
|  Pronssia | Ateena 2004 | joukkuesprintti |  |
| Ratapyöräilyn MM-kilpailut  | Ratapyöräilyn MM-kilpailut  | Ratapyöräilyn MM-kilpailut  |  |
|  Kultaa | Perth 1997 | joukkuesprintti |  |
|  Kultaa | Bordeaux 1998 | 1 km aika-ajo |  |
|  Kultaa | Bordeaux 1998 | joukkuesprintti |  |
|  Kultaa | Berliini 1999 | 1 km aika-ajo |  |
|  Kultaa | Berliini 1999 | joukkuesprintti |  |
|  Kultaa | Manchester 2000 | 1 km aika-ajo |  |
|  Kultaa | Manchester 2000 | joukkuesprintti |  |
|  Kultaa | Antwerpen 2001 | 1 km aika-ajo |  |
|  Kultaa | Antwerpen 2001 | eräajo |  |
|  Kultaa | Antwerpen 2001 | joukkuesprintti |  |
|  Kultaa | Melbourne 2004 | joukkuesprintti |  |
|  Kultaa | Bordeaux 2006 | joukkuesprintti |  |
|  Kultaa | Palma de Mallorca 2007 | joukkuesprintti |  |
|  Kultaa | Manchester 2008 | joukkuesprintti |  |
|  Hopeaa | Ballerup 2002 | 1 km aika-ajo |  |
|  Hopeaa | Stuttgart 2003 | joukkuesprintti |  |
|  Hopeaa | Melbourne 2004 | 1 km aika-ajo |  |
|  Pronssia | Stuttgart 2003 | 1 km aika-ajo |  |
|  Pronssia | Bordeaux 2006 | keirin |  |
Arnaud Pierre Armand Tournant (s. 5. huhtikuuta 1978 Roubaix) on ranskalainen ratapyöräilijä. Hän on olympiavoittaja ja 14-kertainen maailmanmestari Hän on pituudeltaan 180 cm.
Tournant voitti Sydneyn olympialaisissa 2000 kultaa joukkuesprintissä ja sijoittui viidenneksi kilometrin aika-ajossa. Ateenassa 2004 hän saavutti hopeaa kilometrin aika-ajossa ja pronssia joukkuesprintissä. Pekingin olympialaisissa 2008 hän sai hopeaa joukkuesprintissä ja oli kuudes keirin-ajossa.
Tournant voitti kilometrin aika-ajossa maailmanmestaruuden 1998, 1999, 2000 ja 2001, sai hopeaa 2002 ja 2004 sekä pronssia 2003. Eräajon maailmanmestaruuden hän voitti 2001. Hän voitti joukkuesprintin maailmanmestaruuden 1997, 1998, 1999, 2000, 2001, 2004, 2006, 2007 ja 2008 sekä sai hopeaa 2003. Keirin-ajossa hän oli MM-pronssilla 2006. Hän sai EM-pronssia ratapyöräilyn moniottelussa, omniumissa 2007. Nuorten MM-hopeaa hän saavutti eräajossa 1996.
Tournant alitti ensimmäisenä pyöräilijänä minuutin rajan kilometrin aika-ajossa ajalla 58,875 korkeassa ilmanalassa La Pazissa 10. lokakuuta 2001.
Athenodoros Kleitorilainen

| Athenodoros> Ἀθηνόδωρος.Henkilötiedot |
| --- | --- |
Syntynyt: 400-luku eaa. Kleitor
Kuollut: 400/300-luku eaa.
Taiteilija
Aktiivisena:  400-luvun eaa. loppu
Ala:  kuvanveistäjä
Taidesuuntaus:  klassinen kuvanveisto
Athenodoros Kleitorilainen (m.kreik. Ἀθηνόδωρος, Athēnodōros, lat. Athenodorus; 400/300-luku eaa.) oli antiikin kreikkalainen kuvanveistäjä, joka edusti klassisen kauden kuvanveistoa. Hän oli kotoisin Kleitorista ja toimi ainakin 400-luvun eaa. lopulla.
Athenodoros oli Polykleitoksen oppilas. Hän teki Zeuksen ja Apollonin patsaat, jotka spartalaiset omistivat Delfoille vuoden 405 eaa. Aigospotamoin taistelun jälkeen. Hänet tunnettiin myös merkittäviä naisia esittäneistä veistoksistaan.
Athabascajoki

| Athabascajoki |
| --- | --- |
 Athabascajoen valuma-alue kartalla
Alkulähde:  Columbia Icefield
Laskupaikka:  Athabascajärvi
Maat:  Kanada
Pituus:  1 532 km
Alkulähteen korkeus:  1 520 m
Valuma-alue:  159 000 km²
Athabascajoki (engl. Athabasca River) on joki kanadalaisessa Albertan provinssissa. Se saa alkunsa Columbia Icefieldistä, Kanadan laajimmasta ei-arktisesta jäätiköstä Jasperin kansallispuistossa ja laskee Athabascajärveen. Joki on pituudeltaan 1 532 kilometriä. Sen valuma-alue on 159 000 neliökilometrin suuruinen.
Aiheesta muualla

Kuvia tai muita tiedostoja aiheesta Athabascajoki Wikimedia Commonsissa
Athens

Athens on Ateenan englanninkielinen nimi ja useiden kaupunkien nimi Yhdysvalloissa ja Kanadassa:
Athens, Alabama
Athens, Georgia
Athens, Illinois
Athens, Los Angeles, Kalifornia
Athens, Louisiana
Athens, Maine
Athens, Michigan
Athens (kylä), New York
Athens (kaupunki), New York
Athens, Ohio
Athensin piirikunta, Ohio
Athens, Pennsylvania
Athens, Tennessee
Athens, Texas
Athens, Vermont
Athens, Virginia
Athens, Länsi-Virginia
Athens, Wisconsin
Athens Township, Pennsylvania
Athens, Ontario, Kanada
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Athens”, voi hakea sivunnimihaulla, laajalla sivunnimihaulla tai tekstihaulla.
Asteri

Asteri voi viitata seuraaviin:
asterit (Aster), suku asterikasvien heimossa
Astéri, tekojärvi Peloponnesoksen niemimaalla Kreikassa
Astéri, saari Argo-Saronisten saarten saariryhmässä Kreikassa lähellä Hydraa
Anni Mäkitalo

Anni Mäkitalo (s. 1991) on suomalainen koripalloilija. Hän pelaa takamiehenä ja on pituudeltaan 175-senttimetrinen. Hän on pelannut 41 naisten maaottelua. Hänen kasvattajaseuransa on Tapiolan Honka, ja hän on edustanut Korisliigassa (aiemmin SM-sarja) Espoo Teamia, Catz Lappeenrantaa, Hyvinkään Pontevaa ja kausina 2019–2021 Forssan Alkua. Hän on voittanut kolme Suomen-mestaruutta. Hän on Suomen lisäksi pelannut aiemmin Tšekissä, Unkarissa, Ranskassa ja Saksassa. Kesällä 2021 hän siirtyi kreikkalaiseen PAOK Thessalonikiin.
Seurajoukkueura

Mäkitalo voitti alle 19-vuotiaiden Suomen-mestaruuden Tapiolan Hongan joukkueessa vuosina 2008 ja 2010. Hän pelasi ensimmäisen aikuisten SM-sarjaottelunsa kaudella 2007–2008 Espoo Teamin joukkueessa, jossa hän sai kolmena seuraavana kautena jo enemmän peliaikaa. Joukkue voitti Suomen-mestaruuden kaudella 2008–2009. Kauden 2011–2012 Mäkitalo pelasi Tšekin liigassa Kara Trutnovin joukkueessa. Kaudet 2012–2014 hän edusti lappeenrantalaisseura Catzia ja voitti molempina kausina Suomen-mestaruuden. Jälkimmäisellä kaudella Mäkitalo pelasi ottelua kohden runkosarjassa yli 30 minuuttia ja pudotuspeleissä lähes 26,5 minuuttia. Hän edusti kauden 2014–2015 alkupuolen Unkarissa Zalaegerszegin joukkuetta mutta palasi joulukuussa Suomeen ja Korisliigassa pelaavaan Hyvinkään Pontevaan, jota hän edusti myös kauden 2015–2016. Pontevassakin hän pelasi keskimäärin lähes puoli tuntia ottelua kohden. Ensimmäisellä kaudella hän oli koko liigan tarkin kolmen pisteen korien heittäjä. Jälkimmäisellä kaudella Ponteva saavutti SM-hopeaa, joka oli Mäkitalon kuudes SM-mitali kolmen kullan ja kahden pronssin jatkoksi.
Kesällä 2016 Mäkitalo siirtyi Ranskan toisella sarjatasolla pelaavaan Orvault Basketiin, jossa hän pelasi yhden kauden. Kaudet 2017–2019 hän pelasi merkittävässä roolissa Saksan Bundesliigan Donau-Riesin joukkueessa. Kaudeksi 2019–2020 hän siirtyi Korisliigassa pelaavaan Forssan Alkuun. Hän saavutti kaudella 2020–2021 uransa seitsemännen SM-mitalin Alun yllettyä pronssille ja kuului edelleen joukkueensa tärkeimpiin pelaajiin pelaten pudotuspeleissäkin lähes 34 minuuttia ottelua kohden.
Maajoukkueura

Mäkitalo pelasi 20 maaottelua alle 16-vuotiaiden ja 22 maaottelua alle 18-vuotiaiden maajoukkueessa sekä 14 ottelua haastajamaajoukkueessa. Naisten maajoukkueessa hän on pelannut 41 maaottelua, ensimmäisen heinäkuussa 2010 Viroa vastaan ja viimeksi marraskuussa 2019 EM-karsintaottelussa Belgiaa vastaan.
Ashley Fox

| Ashley Fox |
| --- | --- |

Euroopan parlamentin jäsen
 2009–2019  
Henkilötiedot
Syntynyt: 15. marraskuuta 1969 (ikä 54) Sutton Coldfield
Arvonimi: Sir
Tiedot
Puolue:  Konservatiivipuolue (Yhdistynyt kuningaskunta)
Aiheesta muualla
www.ashleyfox.org.uk
Ashley Fox (s. 15. marraskuuta 1969) on brittiläinen konservatiivipoliitikko. Hänet oli Euroopan parlamentinn jäsen 2009–2019. Hän oli Euroopan konservatiivien ja reformistien ryhmän työvaliokunnan jäsen ja Euroopan parlamentin Perussopimus-, työjärjestys- ja toimielinasioiden valiokunnan varapuheenjohtaja.
Fox opiskeli oikeustiedettä Bristolin polyteknisessä koulussa, ja asianajan tutkintonsa hän suoritti loppuun 1994 Chesterin yliopistossa. Fox toimi ennen poliittista uraansa 15 vuotta asianajajana ja erikoistui vakuutusoikeuteen.
Fox valittiin 2002 Bristolin kaupunginvaltuustoon. Vuonna 2009 hänet valittiin Euroopan parlamenttiin ja uudelleen 2014. Hän johti Britannian konservatiivipuolueen delegaatiota 2014–2019. Fox aateloitiin 2019 tittelillä Knight Bachelor.
Fox jätti Euroopan parlamentin vuonna 2019 ja perusti sen jälkeen konsulttyrityiksen, joka tarjoaa strategista neuvontaa EU-asioissa.
Astenosfääri

12 Astenosfääri 1 Mantereinen kuori 2 Valtameren keskiselänne 3 Subduktiovyöhyke 4 Ylempi vaippa, 5 Tulivuori 6 Alempi vaippa 7 Pluumi 8 Ulkoinen ydin 9 Sisempi ydin 10 Konvektiosolu 11 Litosfääri 13 Gutenberg-pinta 14 Moho-pinta
Astenosfääri on Maan litosfäärin alla sijaitseva suuren viskositeetin kivikerros. Astenosfäärissä tapahtuu hitaita konvektiovirtauksia, jotka osaltaan saavat aikaan litosfäärilaattojen liikehdinnän. Astenosfääri alkaa eri kohdissa maankuorta 5–150 kilometrin syvyydestä ja ulottuu 400–650 kilometrin syvyyteen. Astenosfääri on lähimpänä maankuorta valtamerten keskiselänteiden kohdalla ja kauimpana mantereiden vuoristojen kohdalla. 400–650 kilometrin syvyydessä sijaitsee niin sanottu vaipan vaihettumiskerros. Astenosfäärin kivi ei ole kovin tiheää.
Assaipalmut

| Assaipalmut |
| --- | --- |
 Amazoninassaipalmu (Euterpe precatoria)
Tieteellinen luokittelu
Kunta::  Kasvit
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Arecales
Heimo::  Palmukasvit
Suku::  Assaipalmut Euterpe  Mart.
Katso myös
   Assaipalmut Wikispeciesissä   Assaipalmut Commonsissa 
Infobox OKNimi-testi OK: 
Assaipalmut (Euterpe) on palmukasveihin kuuluva kasvisuku, jonka on kuvannut saksalainen Carl Friedrich Philipp von Martius 1823. Siihen kuuluu seitsemän lajia, joita kasvaa luonnonvaraisena trooppisessa Amerikassa, Keski-Amerikasta Argentiinaan. Assaipalmujen tyyppilaji on mm. Kolumbiassa, Venezuelassa ja Brasiliassa kasvava paranassaipalmu (Euterpe oleracea), jonka marjamaisia hedelmiä syödään.
Lajeja

Atlantinassaipalmu (Euterpe edulis)
Paranassaipalmu, tunnettu myös nimillä tarha-assaipalmu, kaalipalmu ja acai (Euterpe oleracea)
Amazoninassaipalmu (Euterpe precatoria)
Aiheesta muualla

Finto: Kassu – Kasvien suomenkieliset nimet: Assaipalmut (Euterpe)
iNaturalist: Suku Euterpe
ITIS: Euterpe (englanniksi)
UniProt: Taxonomy - Euterpe (englanniksi)
Global Biodiversity Information Facility (GBIF): Euterpe (englanniksi)
PheroBase: Genus Compounds: Fucus (englanniksi)
Annie-gaala 1974

Annie-gaala 1974 oli kolmatta kertaa järjestetty palkintogaala, jossa jaettiin vuotuiset Annie-palkinnot vuoden 1974 parhaille animaatioiden tekijöille.
Voittajat

Voittajat lihavoituna:
Voittajat > Winsor McCay -palkinto

Tex Avery
Art Babbitt
Friz Freleng
Chuck Jones
Winsor McCay
Anna Margareta Salmelin

Anna Margareta Salmelin (1716 – 8. syyskuuta 1789 Ilomantsi) oli suomalainen sotavanki. Hän oli ilomantsilaisen lukkarin Johan Lackmanin (1702–1770) puoliso. Hän tuli kuuluisaksi pikkuvihan miehityksen aikana 1742–1743 onnistuttuaan vapauttamaan suuren joukon venäläisten ottamia suomalaisia sotavankeja. Venäjän miehityksen aikana hänet oli perheineen viety sotavangiksi Venäjälle monen aikansa suomalaisen tavoin.
Vihamielisyydet Ilomantsissa

Elokuussa 1741 perusteettiin vartiosto siviiliväestön suojelemiseksi Ilomantsin pitäjän kirkolle. Venäläiset yllättivät ja vangitsivat tämän vartioston marraskuussa 1741, hävittivät koko pitäjän itäosan ja raahasivat sadoittain siviiliväkeä Venäjälle Laatokan kaupunkiin ja Belozerskiin.
Lukkari Lackmanin perhe sekä 26 muuta kirkonkyläläistä vangittiin. Vangittuja myytiin orjiksi ja kastettiin uudelleen ortodoksiuskontoon.
Pelastusoperaatio

Salmelin palasi sotatoimien lakattua ensimmäisen kuuden palautetun sotavangin joukossa Ilomantsiin. Hän oli huolissaan perheestään, joka oli jäänyt Belozerskiin. Kun kirkkoherra otti toisen miehen lukkariksi, Salmelin lainasi matkarahat ja matkusti Pietariin. Pietarista hän jatkoi matkaansa Ruotsin lähetystön komissiosihteeri Karl Bertil Lagerflychtin avustuksella Belozerskiin.
Kielitaitoisen adjutantin avulla sanavalmiiksi ja yli-innokkaaksi kuvailtu Salmelin onnistui vapauttamaan perheensä ja naapurinsa, vaikka venäläiset orjanomistajat yrittivät salailla tai väittää orjiensa mieluummin jäävän Venäjälle. Belozerskista palautettiin todennäköisesti hänen ansiostaan 16 miestä ja 12 naista.
Anna Margareta Salmelin ei tyytynyt pelkästään sankaruuteen, vaan vaati pelastetuilta naapureiltaan korvauksia pelastusoperaatiosta syyskäräjillä 1748. Vastaajina oli 13 perhekuntaa, yhteensä 22 henkeä, jotka lupasivat maksaa vaurastuttuaan. Vuonna 1756 hän vielä velkoi kuuksenvaaralaisen Iivana Puharisen vaimolta Outilta lehmää korvauksena hänen poikansa Ontrein pelastamisesta. Neljä muuta pelastettua puolestaan todisti päässeensä pois Ontrein mukana ilman lukkarinvaimon apua.
Lapset

Anna Margareta Salmelinin ja Johan Lackmanin lapsia olivat Beata Juliana (1735), Ericus (1736), Mats (1738–1791), Anna Christina (1739), Brita (1746–1749), Johannes (1748–1750), Catharina (1750–1753) ja Samuel (1753).
Arnay-le-Duc

| Arnay-le-Duc |
| --- | --- |
 Maison Bourgogne
 vaakuna
 Arnay-le-Duc
 Koordinaatit: 47°07′57″N, 4°29′12″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Beaune
Pinta-ala:  
 – Kokonaispinta-ala:  12,0 km²
Korkeus:  376 m
Väkiluku (2018):  1 396 
 – Väestötiheys:  116 as./km²
Kunnan numero:  21023
 
 Kunnan kotisivut 
Infobox OKVirheellinen NIMI-arvo: 
Arnay-le-Duc on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Arrouxjoen varrella, noin 34 kilometriä Beaunen kaupungista luoteeseen.
Kunnan nähtävyyksiä on Saint-Laurentin kirkko, jonka alkuperä ulottuu vuoteen 1288. Nykyisen kirkon vanhimmat osat on rakennettu 1400-luvulla. Kirkko on kuulunut Ranskan historiallisiin muistomerkkeihin vuodesta 1889. Kunnan maisemaa hallitsee yli 20 metriä korkea keskiaikainen torni La tour de la Motte-Forte. Tornin muurit ovat lähes kaksi metriä paksut, ja tornin yläosassa on machicoulis.
1400-luvulta peräisin oleva linna Château d'Arnay-le-Duc on kokenut suuria muutoksia vuosisatojen kuluessa. Vuosina 1865-1958 linnassa toimi viilatehdas, jossa valmistettiin käsin tarkkuusviiloja mekaanikoille, kellosepille ja korusepille. Tehtaassa oli suurimmillaan 400 työntekijää. Linnasta tuli 1960-luvulla ammattikoulutuskeskus. Aivan kunnan keskustassa on 1400-luvun lopulla rakennettu kaksitorninen talo Maison Bourgogne. Bourgogne oli makeistehtailija, joka valmisti ja myi talossa makeisia ja keksejä. Vuonna 1920 yritys vaihtoi omistajaa, mutta uusi omistaja säilytti yrityksen vanhan nimen. Kauppa suljettiin vuonna 1971, ja vuonna 2012 taloon muutti matkailutoimisto.
Saint-Laurentin kirkko
La tour de la Motte-Forte
Château d'Arnay-le-Duc
Aiheesta muualla

Kuvia tai muita tiedostoja aiheesta Arnay-le-Duc Wikimedia Commonsissa
Mikk Mägi

Mikk Mägi (s. 5. heinäkuuta 1987 Tallinna) on virolainen näyttelijä, ohjaaja ja animaattori. Vuonna 2010 hän aloitti animoinnin opinnot Viron taideakatemiassa. Vuonna 2011 hän perusti animaatiostudion Birds of Paradise (BOP Animation OÜ), jossa hän työskentelee edelleen. Hänet tunnetaan yhtenä Vanamehe multikas -sarjan käsikirjoittajista.
Asuntilanjärvi

| Asuntilanjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°40′32″N, 23°55′15″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pukalan valuma-alue (35.39)
Laskuoja:  oja Purnulammiin 
Järvinumero:  35.391.1.002
Mittaustietoja
Pinnankorkeus:  95,8 m  
Rantaviiva:  2,431 km  
Pinta-ala:  17,507 ha  
Saaria:  1 
 fiAsuntilanjärvi 
Asuntilanjärvi  on Pirkanmaalla Tampereella Asuntilan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 17,5 hehtaaria ja se on 800 metriä pitkä ja 450 metriä leveä. Järvellä on kartan mukaan yksi saari. Sen rantaviivan pituus on 2,4 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Pukalan valuma-alueella (35.39), jonka Kaletonjärven alueeseen (35.391) se kuuluu. Järven vedenpinnan korkeus on 95,8 metriä mpy.
Angry Birds -elokuva

| Angry Birds -elokuva> The Angry Birds Movie |
| --- | --- |

Ohjaaja:   Clay Kaytis  Fergal Reilly 
Käsikirjoittaja:  Jon Vitti
Tarina:   Mikael Hed  Mikko Pöllä  John Cohen 
Perustuu:  Rovio Entertainmentin videopeliin Angry Birds
Tuottaja:   John Cohen  Catherine Winder 
Säveltäjä:  Heitor Pereira
Leikkaaja:  Kent Beyda Ally Garrett
Pääosat:   Jason Sudeikis  Josh Gad  Danny McBride  Maya Rudolph  Kate McKinnon  Sean Penn  Tony Hale  Keegan-Michael Key  Bill Hader  Peter Dinklage 
Valmistustiedot
Valmistusmaa:   Suomi  Yhdysvallat 
Tuotantoyhtiö:   Columbia Pictures  Rovio Animation 
Levittäjä:  Columbia Pictures
Ensi-ilta:   2016-05-1313. toukokuuta 2016 (Suomi)  2016-05-2020. toukokuuta 2016 (Yhdysvallat)  
Kesto:  97 minuuttia
Alkuperäiskieli:  englanti
Budjetti:  73 miljoonaa $
Tuotto:  349,8 miljoonaa $
Katsojat:  327 708 (Suomessa)
Seuraaja:  Angry Birds -elokuva 2
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Angry Birds -elokuva (engl. The Angry Birds Movie) on vuonna 2016 ensi-iltansa saanut suomalais-yhdysvaltalainen tietokoneanimoitu toimintakomedia, jonka ovat ohjanneet Clay Kaytis ja Fergal Reilly. Se perustuu suomalaisen peliyhtiö Rovion samannimiseen videopelisarjaan. Elokuvan pääosissa näyttelevät Jason Sudeikis, Josh Gad, Danny McBride, Bill Hader, Maya Rudolph, Kate McKinnon, Sean Penn, Tony Hale, Keegan-Michael Key ja Peter Dinklage.
Elokuvassa seurataan Red-nimisen linnun elämää, joka kärsii vihanhallintaongelmista.
Angry Birds -elokuva on maailman ensimmäinen mobiilipelin pohjalta  tehty elokuva. Elokuvan budjetti oli noin 65 miljoonaa euroa, ja sen markkinointiin varattiin noin sata miljoonaa euroa.
Elokuva tuotti avausviikonloppunaan toukokuun puolivälissä noin 38 miljoonaa euroa, ja se oli lipputulojen ykkönen lähes 40 maassa. Myös Suomessa se oli viikonlopun katsotuin, ja sen kävi katsomassa yli 68 000 ihmistä.
Yhdysvalloissa Angry Birds -elokuvan ensi-ilta oli 20. toukokuuta. Lähes neljässä tuhannessa teatterissa jakeluun tullut elokuva tuotti viikonloppuna lähes 40 miljoonan dollarin lipputulot ja oli viikonlopun katsotuin. Elokuva oli viikonvaihteen katsotuin myös Kiinassa, jossa se tuotti lähes 30 miljoonaa dollaria.
Maailmanlaajuisesti elokuva oli tuottanut toukokuuhun 2017 mennessä 350 miljoonan dollarin lipputulot. Suomessa elokuva sai lähes 330 000 katsojaa, ja se onkin Suomen katsotuin kotimainen animaatioelokuva.
Elokuvasta tehtiin jatko-osa Angry Birds -elokuva 2, joka sai ensi-iltansa elokuussa 2019. Elokuvan tuottaa Columbia Pictures ja sen levittää Sony Pictures.
Palkinnot

Vuonna 2017 Angry Birds voitti audiovisuaalisen alan Hulda-vientipalkinnon, jonka myönsi elokuva- ja televisioalan vientiorganisaatio Favex (nykyisin Audiovisual Finland).